./data/phi0914/phi00135/phi0914.phi00135.perseus-lat1.xml
Titus Livius (Livy)
ibi alius alio ferocius, quia, quo quisque asperius adversus Romanos       locutus esset,  eo spes gratiae maior erat,       alius superbiam postulatorum increpare, tamquam Nabidi victo, sic Antiocho,       maximo Asiae regum, imponentium leges;  quamquam Nabidi tamen dominationem in       patria sua et patria Lacedaemone  remissam, Antiocho si Zmyrna et Lampsacus imperata faciant, indignum       videri;  alii parvas et vix dictu dignas belli causas       tanto regi eas civitates esse; sed initium semper a parvis iniusta imperandi       fieri, nisi crederent Persas, cum aquam terramque ab Lacedaemoniis petierint,       gleba terrae et haustu aquae eguisse   per       similem temptationem Romanis de duabus civitatibus agi; et alias civitates,       simul duas iugum exuisse vidissent, ad liberatorem populum defecturas             si non libertas servitute potior sit,       tamen omni praesenti statu spem cuique novandi res suas blandiorem esse